ংশোধিত নাগরিকত্ব আইনে বলা হয়েছে, সেই সব হিন্দু, শিখ, বৌদ্ধ, জৈন, পারসি ও খ্রিস্টানদের নাগরিকত্ব দেওয়া হবে, যাঁরা ধর্মীয় নিপীড়নের জেরে বাংলাদেশ, পাকিস্তান ও আফগানিস্তান থেকে পালিয়ে ভারতে এসে আশ্রয় নেন৷ ১৯৫৫ সালের নাগরিকত্ব আইনে ভারতের নাগরিকত্ব পাওয়ার জন্য ১২ মাস টানা ভারতে থাকতে হত৷ একই সঙ্গে গত ১৪ বছরের মধ্যে ১১ বছর ভারতবাস জরুরি ছিল।
গড়করি বললেন, আমরা আমাদের দেশের মুসলিম নাগরিকদের বিরুদ্ধে নই৷ কিছু রাজনৈতিক দল সংখ্যালঘুদের মধ্যে ভয়ের সঞ্চার করছে৷ আমি নিশ্চিত করে বলছি, আমাদের সরকার রাজনৈতিক বিভাজনের বিরোধী৷